Një alternativë natyrale për të zëvendësuar bukën e peshkut
Një kompani në Kaliforni mund të revolucionarizojë industrinë e paketimit duke përdorur materiale natyrale të gjendura në guackat e gjallesave të detit 
Një kompani në Kaliforni ka prodhuar një lloj bukë peshku miqësore për mjedisin që mund të ndryshojë gjithçka në industrinë e paketimit. Polistireni, një material plastik që përdoret për paketim, i njohur në gjuhën popullore si bukë peshku, është një produkt i zakonshëm prodhuar nga një material biologjikisht i patretshëm dhe i vështirë për t'u ricikluar. Për më tepër, ajo copëtohet në pjesë më të vogla dhe përfundon lehtësisht në det, ku mund të gëlltitet nga peshqit. Por tashmë një kompani në Kaliforni ka prodhuar një lloj më miqësor me mjedisin, nga një substancë e gjendur në guackat e gaforreve dhe karkalecave të detit. Në dallim nga buka e peshkut, kjo është e tretshme biologjikisht. i tha Zërit të Amerikës John Felts, themelues i kompanisë "Cruz Foam". Materiali është i lehtë, por mjaftueshëm i fortë për të mbrojtur jo vetëm sende delikate, si paisjet elektronike, por edhe objekte të rënda dhe të shtrenjta, si p.sh. televizorë. Ajo që motivoi zotin Felts dhe bashkëpunëtorin e tij ishte dashuria e tyre për detin. Cruz Foam është vetëm një ndër kompanitë e shumta që po u mundësojnë korporatave dhe konsumatorëve të bëhen miqësorë me mjedisin, thotë aktivisti mjedisor Scott Cassel. thotë zoti Cassel. Kompania "Cruz Foam" po zhvillon bisedime me disa korporata amerikane për të plotësuar nevojat e tyre të paketimit. Kompania shpreson që për të mirën e planetit, do të zëvendësojë një ditë me materiale natyrale të gjitha plastikat me bazë hidrokarbure.